《闻王闲仲得隽燕中志喜二首 其二》
明代·胡应麟

金泥初帝阙，玉树旧王家。间气钟三叶，奇葩炫五花。

追风横大漠，蹑景度流沙。宁似吴宫外，穷年学浣纱。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。